**John Woodvine** (født 1929) er en engelsk skuespiller kjent fra både scene, film og TV.

Woodvine har medvirket i 17 filmer og nærmere 170 tv-produksjoner i løpet av karrieren. Han har i tillegg medvirket i over 70 scenestykker.

Han ble født i South Shields i England som sønn av Rose (pikenavn Kelly) og John Woodvine. Han fullførte skuespillerutdanningen ved Royal Academy of Dramatic Art i 1953.

Han ble tilknyttet Old Vic i 1950-årene og hadde senere en lang karriere ved Royal Shakespeare Company. Han scenedebuterte i 1954 i Shakespeare-stykket *Troll kan temmes* og medvirket senere i kjente Shakespeare-stykker som blant annet *Macbeth*, *Hamlet, Som dere vil ha det, Julius Cæsar, De lystige koner i Windsor, Vintereventyret, Kong Henrik V* og *Romeo og Julie.*

Woodvine tv-debuterte i en episode av den britiske kriminalserien *Murder Bag* i 1958. Han hadde siden faste roller i serier som blant annet *The Further Adventures of the Musketeers* (1967), *Z-Cars* (1963–1969), *The Dustbinmen* (1969), *New Scotland Yard* (1972–1973) og *Knights of God* (1987). Han har også medvirket i miniserier som blant annet *The Life and Adventures of Nicholas Nickleby* (1982), *The Prisoner of Zenda* (1984), *Edge of Darkness* (1985) og *Ancient Rome: The Rise and Fall of an Empire* (2006). Han har også medvirket i over 30 tv-filmer, deriblant *Hamlet* (1970), *Pericles, Prince of Tyre* (1984), *Glory Enough for All* (1988), *Countdown to War* (1989) og *Fatherland* (1994). Det må også nevnes at han har spilt i flere britiske fjernsynsteateroppsetninger som har blitt sendt i antologiserier som *ITV Play of the Week* (1962–1966), *Armchair Theatre* (1966) og *Play of the Month* (1968–1970). Han har utover dette hatt gjesteopptredener i en rekke serier, deriblant *John Drake* (2 episoder, 1965–1966), *Softly, Softly* (1967), *The Avengers* (4 episoder, 1961–1968), *Return of the Saint* (1978), *Doctor Who* (5 episoder, 1979), *The Tripods* (5 episoder, 1985), *Medics* (3 episoder, 1992–1993), *Med hjartet på rette staden* (1995), *Doctor Finlay* (1996), *Landsbylegane* (3 episoder, 1998), *Doc Martin* (2005), *The Bill* (8 episoder, 2001–2006), *Casualty* (2 episoder, 2001–2007), *Emmerdale Farm* (5 episoder, 2008), *Coronation Street* (7 episoder, 1965–2010), *Mord og mysterier* (2 episoder, 2001–2011), *Hebburn* (5 episoder, 2013) og *The Crown* (4 episoder, 2016).

Han har hatt få fremtredende roller på film, men en kan nevne filmer som *Djevlene* (1971), *En amerikansk varulv i London* (1981), *Dragonworld* (1994), *Vanity Fair* (2004) og *Enys Men* (2022).

John Woodvine ble gift for andre gang i 1996 med skuespiller Lynn Farleigh. Han har to døtre fra sitt forrige ekteskap, deriblant skuespilleren Mary Woodvine.

Referanser
----------

1. ↑   Internet Broadway Database, Internet Broadway Database person-id 65607, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w66f4jf4, besøkt 9. oktober 2017[Hentet fra Wikidata]
3. ↑   www.rada.ac.uk[Hentet fra Wikidata]
4. ↑  «John Woodvine». *IMDb*. Besøkt 1. september 2022.
5. ↑  «JOHN WOODVINE - Dr J S Hirsch in An American Werewolf in London». *Autographica*. Besøkt 1. september 2022.
6. ↑  Fabrique. «John Woodvine — RADA». *www.rada.ac.uk* **(engelsk)**. Besøkt 19. oktober 2022.
7. ↑  «John Woodvine | Theatricalia». *theatricalia.com*. Besøkt 2. september 2022.
8. ↑  «Lynn Farleigh - Discuss | MovieChat». *moviechat.org* **(engelsk)**. Besøkt 2. september 2022.
9. ↑  FAMpeople (17. mai 2019). «John Woodvine». *Interesting stories about famous people, biographies, humorous stories, photos and videos.* **(engelsk)**. Besøkt 2. september 2022.

Eksterne lenker
---------------

* (en) John Woodvine på Internet Movie Database Rediger på Wikidata

* (sv) John Woodvine i Svensk Filmdatabas Rediger på Wikidata

* (da) John Woodvine på Filmdatabasen Rediger på Wikidata

* (da) John Woodvine på Scope Rediger på Wikidata

* (fr) John Woodvine på Allociné Rediger på Wikidata

* (en) John Woodvine på AllMovie Rediger på Wikidata

* (en) John Woodvine hos The Movie Database Rediger på Wikidata

* (en) John Woodvine hos Internet Broadway Database Rediger på Wikidata